53. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Υ7/397/92 της 15 Φεβρ. /26 Μαρτ. 1993 (ΦΕΚ Β΄  201) Χορήγηση της ειδικότητας Ιατρικής της Εργασίας Έχοντας υπόψη: 1.Την με αριθ. Α4/6457/5.1.93 απόφαση του Υπουργείου μας. 2.Το με αριθ. 250/21.1.93 έγγραφο της Εκτελεστικής Επιτροπής του Κεντρικού Συμβουλίου Υγείας. 3.Την με αριθ. Υ. 1938/9.12.92 Κοινή Απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων για ανάθεση αρμοδιοτήτων στους Υφυπουργούς Υγείας, Πρόνοιας και Κοινωνικών Ασφαλίσεων, αποφασίζουμε: Συμπληρώνουμε την με αριθ. Α4/6457/5.1.93 απόφαση του Υπουργείου μας και ορίζουμε τα εξής: 1.Ως φορείς παροχής υπηρεσιών υγείας, στους οποίους οι υποψήφιοι γιατροί πρέπει να έχουν 3ετή άσκηση της Ιατρικής, όπως αναφέρεται στην παράγραφο (1) της ανωτέρω απόφασης, ορίζονται όλα τα Νοσηλευτικά Ιδρύματα η φορείς παροχής υπηρεσιών υγείας δημοσίου χαρακτήρα της χώρας. 2.Στην παράγραφο (2) της ανωτέρω απόφασης στους φορείς εκτέλεσης του σεμιναρίου προστίθεται και το Ιατρικό Τμήμα του Πανεπιστημίου Αθηνών (Εργαστήριο Υγιεινής και Επιδημιολογίας). 3.Οι αιτήσεις των υποψηφίων γιατρών για την παρακολούθηση του ετησίου σεμιναρίου θα υποβάλλονται, για τη Υγειονομική Σχολή Αθηνών και το Ιατρικό Τμήμα του Πανεπιστημίου Αθηνών, στη Δ/νση Προσωπικού του Υπουργείου μας, για δε το Ιατρικό Τμήμα του Πανεπιστημίου Θεσ/νίκης, στη Νομαρχία Θεσ/νίκης. 4.Από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού. 